CELEX: 32013D0687
Language: et
Date: 2013-11-26 00:00:00
Title: 2013/687/EL: Komisjoni otsus, 26. november 2013 , siseriikliku üleminekukava kohta, mille Kreeka Vabariik esitas kooskõlas Euroopa Parlamendi ja nõukogu direktiivi 2010/75/EL (tööstusheidete kohta) artikliga 32 (teatavaks tehtud numbri C(2013) 8133 all)

28.11.2013   
            
            
               ET
            
            
               Euroopa Liidu Teataja
            
            
               L 317/35
            
         KOMISJONI OTSUS,
   26. november 2013,
   siseriikliku üleminekukava kohta, mille Kreeka Vabariik esitas kooskõlas Euroopa Parlamendi ja nõukogu direktiivi 2010/75/EL (tööstusheidete kohta) artikliga 32
   (teatavaks tehtud numbri C(2013) 8133 all)
   (Ainult kreekakeelne tekst on autentne)
   (2013/687/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 24. novembri 2010. aasta direktiivi 2010/75/EL tööstusheidete kohta (saastuse kompleksne vältimine ja kontroll), (1) eriti selle artikli 32 lõike 5 teist lõiku,
   ning arvestades järgmist:
   
               (1)
            
            
               Kreeka Vabariik esitas 19. detsembril 2012 (2) kooskõlas direktiivi 2010/75/EL artikli 32 lõike 5 esimese lõiguga komisjonile oma siseriikliku üleminekukava.
            
         
               (2)
            
            
               Kui komisjon kontrollis siseriiklikus üleminekukavas esitatud teabe täielikkust, leidis ta, et mitme seadme puhul ei ole esitatud esmase loa andmise kuupäeva. 11. juunil 2013 saadetud kirjas (3) nõudis komisjon, et Kreeka ametiasutused esitaksid puuduva teabe ja annaksid selgitusi ühe põletusseadme summaarse nimisoojusvõimsuse kohta.
            
         
               (3)
            
            
               Kreeka Vabariik esitas täiendavalt nõutud teabe komisjonile 25. juuni 2013. aasta kirjas (4).
            
         
               (4)
            
            
               Kui Kreeka üleminekukava ja täiendavalt esitatud teavet veelkord oli kontrollitud, saatis komisjon 8. juulil 2013 teise kirja, (5) milles ta kordas oma nõuet esitada esmase loa andmise kuupäevad mitme seadme kohta ning palus selgitada, miks ühe seadme puhul kasutati erandkorda, millele on viidatud komisjoni 10. veebruari 2012. aasta rakendusotsuse 2012/115/EL (millega sätestatakse eeskirjad tööstusheiteid käsitlevas Euroopa Parlamendi ja nõukogu direktiivis 2010/75/EL osutatud siseriiklike üleminekukavade jaoks) (6) lisa liite C tabeli C.1 märkuses 4.
            
         
               (5)
            
            
               30. juulil 2013 saadetud kirjas (7) esitas Kreeka Vabariik nõutud täiendava teabe ja selgitused, mis vastasid rakendusotsuse 2012/115/EL nõuetele.
            
         
               (6)
            
            
               Komisjon hindas Kreeka üleminekukava vastavalt direktiivi 2010/75/EL artikli 32 lõigetele 1, 3 ja 4 ning rakendusotsusele 2012/115/EL.
            
         
               (7)
            
            
               Komisjon kontrollis eelkõige esitatud andmete järjepidevust ja korrektsust, iga kavas kirjeldatud põletusseadme toetuste määramisel kasutatud prognoose ja arvutusi ning nende vastavust kavas sätestatud heite ülemmääradega ning analüüsis, kas kavas on esitatud eesmärgid ja nendega seonduvad sihtnäitajad, meetmed ning eesmärkide saavutamiseks ettenähtud ajakava ja vastavuse hindamise kontrollimehhanismid tulevikuks.
            
         
               (8)
            
            
               Komisjon leidis, et 2016. ja 2019. aastaks kehtestatud heite ülemmäärad olid arvutatud nõuetekohaste andmete ja valemite järgi ning et arvutused olid õiged. Kreeka Vabariik oli esitanud piisavalt teavet meetmete kohta, mida rakendatakse heite ülemmääradena kehtestatud näitajate saavutamiseks ning Kreeka üleminekukava rakendamise kontrollimiseks ja komisjonile aruannete esitamiseks.
            
         
               (9)
            
            
               Peale saadud täiendava teabe on komisjon rahul ka sellega, et Kreeka ametiasutused on võtnud arvesse direktiivi 2010/75/EL artikli 32 lõigetes 1, 3 ja 4 ning rakendusotsuses 2012/115/EL sätestatut.
            
         
               (10)
            
            
               Komisjon leiab, et Kreeka üleminekukava rakendamine peaks toimuma nii, et see ei piiraks muude siseriiklike ja liidu tasandi õigusaktide kohaldamist. Kui Kreeka Vabariik kehtestab oma üleminekukavas põletusseadmetele individuaalsed loatingimused, siis võtab ta kohustuse tagada, et muu hulgas direktiivis 2010/75/EL, Euroopa Parlamendi ja nõukogu 21. mai 2008. aasta direktiivis 2008/50/EÜ (välisõhu kvaliteedi ja Euroopa õhu puhtamaks muutmise kohta) (8) ja Euroopa Parlamendi ja nõukogu 23. oktoobri 2001. aasta direktiivis 2001/81/EÜ (teatavate õhusaasteainete siseriiklike ülemmäärade kohta) (9) esitatud nõudeid ei rikutaks.
            
         
               (11)
            
            
               Direktiivi 2010/75/EL artikli 32 lõikes 6 on nõutud, et Kreeka Vabariik peab teatama komisjonile kõikidest hilisematest kavas tehtud muudatustest. Komisjon peaks hindama, kas need muudatused on vastavuses direktiivi 2010/75/EL artikli 32 lõigetega 1, 3 ja 4 ning komisjoni otsusega 2012/115/EL,
            
         ON VASTU VÕTNUD KÄESOLEVA OTSUSE:
   Artikkel 1
   1.   Võttes arvesse direktiivi 2010/75/EL artikli 32 lõikeid 1, 3 ja 4 ning rakendusotsust 2012/115/EL ei esitata vastuväiteid siseriikliku üleminekukava suhtes, mille Kreeka Vabariik esitas komisjonile 19. detsembril 2012 vastavalt direktiivi 2010/75/EL artikli 32 lõikele 5 ja mida muudeti kooskõlas 25. juunil 2013 ja 30. juulil 2013 saadetud täiendava teabega (10).
   2.   Üleminekukavaga hõlmatud seadmete nimetused, nende seadmete korral loetletud saasteained ja kohaldatavad heite ülemmäärad on sätestatud käesoleva otsuse lisas.
   3.   Siseriikliku üleminekukava rakendamisel ei hoidu Kreeka ametiasutused kõrvale direktiivi 2010/75/EL sätetest, mis on seotud kavas esitatud konkreetsete põletusseadmete heidetega ja järgivad muid asjakohaseid Euroopa Liidu keskkonnaõiguse nõudeid.
   Artikkel 2
   Komisjon hindab, kas kõik kavas tehtud muudatused, millest Kreeka Vabariik edaspidi teatab, on vastavuses direktiivi 2010/75/EL artikli 32 lõigetega 1, 3 ja 4 ning rakendusotsusega 2012/115/EL.
   Artikkel 3
   Käesolev otsus on adresseeritud Kreeka Vabariigile.
   
      Brüssel, 26. november 2013
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 334, 17.12.2010, lk 17.
   
      (2)  Kreeka Vabariik saatis teate e-kirjaga 19. detsembril 2012 ja Euroopa Komisjon registreeris selle samal kuupäeval viitenumbriga Ares(2012)1526291.
   
      (3)  Ares(2013)1981975
   
      (4)  Ares(2013)2480530
   
      (5)  Ares(2013)2586817
   
      (6)  ELT L 52, 24.2.2012, lk 12.
   
      (7)  Ares(2013)2847956
   
      (8)  ELT L 152, 11.6.2008, lk 1.
   
      (9)  EÜT L 309, 27.11.2001, lk 22.
   
      (10)  Kreeka üleminekukava konsolideeritud versiooni registreeris komisjon 7. augustil 2013 viitenumbriga Ares(2013)2847956.
   
      LISA
      
         Siseriiklikus üleminekukavas esitatud seadmed
      
      
                  Number
               
               
                  Seadme nimetus
               
               
                  Summaarne nimisoojusvõimsus seisuga 31.12.2010 (MW)
               
               
                  Siseriiklikus üleminekukavas esitatud saasteained
               
            
                  SO2
                  
               
               
                  NOx
                  
               
               
                  Tolm
               
            
                  1
               
               
                  Megalopolis 3
               
               
                  839
               
               
                  √
               
               
                  √
               
               
                  √
               
            
                  2
               
               
                  Megalopolis 4
               
               
                  822
               
               
                  √
               
               
                  √
               
               
                  √
               
            
                  3
               
               
                  Meliti 1
               
               
                  796
               
               
                  √
               
               
                  √
               
               
                  √
               
            
                  4
               
               
                  Agios Dimitrios 1–2
               
               
                  1 524
               
               
                  √
               
               
                  √
               
               
                  √
               
            
                  5
               
               
                  Agios Dimitrios 3–4
               
               
                  1 574
               
               
                  √
               
               
                  √
               
               
                  √
               
            
                  6
               
               
                  Agios Dimitrios 5
               
               
                  892
               
               
                  √
               
               
                  √
               
               
                  √
               
            
                  7
               
               
                  Kardia 3
               
               
                  812
               
               
                  √
               
               
                  √
               
               
                  √
               
            
                  8
               
               
                  Kardia 4
               
               
                  812
               
               
                  √
               
               
                  √
               
               
                  √
               
            
         
      
         Kokkuvõte: heite ülemmäärad
      
      
                  (tonnides)
               
            
                   
               
               
                  2016
               
               
                  2017
               
               
                  2018
               
               
                  2019
               
               
                  1.1.–30.6.2020
               
            
                  SO2
                  
               
               
                  42 915
               
               
                  35 763
               
               
                  28 611
               
               
                  21 459
               
               
                  10 730
               
            
                  NOx
                  
               
               
                  21 459
               
               
                  21 459
               
               
                  21 459
               
               
                  21 459
               
               
                  10 730
               
            
                  Tolm
               
               
                  8 493
               
               
                  6 378
               
               
                  4 262
               
               
                  2 147
               
               
                  1 074